open-index/open-wikipedia-markdown huggingface dataset:
Finn Kristensen

**Finn Kristensen** () er ein norsk politikar frå Brevik i Telemark. Han var i tida 1981-93 statsråd i tre regjeringar leia av Gro Harlem Brundtland, og stortingsrepresentant frå Telemark og for Arbeidarpartiet frå 1969 til 1985.

## Yrke og stortingsrepresentant
Kristensen var son til ein sveisar. Etter å ha vore lærling 1950-53 gjekk han 1954/55 sterkstraumlina ved Oslo elementærtekniske skole. Det neste året var han elektriker til sjøs, medan han åra 1958-62 var elektrikar ved Dalen Portland Cementfabrikk Norcem. Frå 1962 til -65 var han instruktør i Arbeidernes opplysningsforbund, sidan fylkessekretær i Telemark Arbeidarparti til 1969.

Valperioden 1960-63 var Kristensen medlem i Eidanger heradsstyre. Etter kommunesamanslåing var han medlem i Porsgrunn kommunestyre i to valperiodar, 1964-67 og 1968-71. I september 1969 vart han vald til å representere Arbeidarpartiet og Telemark fylke på Stortinget. Han var då 1969-73 medlem i Forsvarskomiteen. Etter attval 1973 og -77 var han medlem i Industrikomiteen til 16. oktober 1979, då han vart vald til formann i same komite.

## Statsråd
Då Gro Harlem Brundtland danna si fyrste regjering, 4. februar 1981, vart Kristensen utnemnd til industriminister, ein post han hadde til regjeringa gjekk av midt i oktober. Stortingsperioden 1981-85 var Kristensen nestformann i Energi- og industrikomiteen. 

Etter eit mellomspel som direktør i T-invest på Notodden kom Kristensen tilbake som statsråd også i Brundtlands andre regjering. Frå 9. mai 1986 til regjeringa måtte gå 16. oktober 1989, leia han Industridepartementet/Næringsdepartementet. I om lag eitt år var han så avdelingsdirektør i Statoil.

Også då Brundtland skipa regjering for tredje gong, 3. november 1990, tok ho med Kristensen med i statsrådskollegiet. Han fekk då leie Olje- og energidepartementet, seinare kalla Nærings- og energidepartementet, til han vart skifta ut 7. oktober 1993. I realiteten var det mykje same departementet som han styrte i tida 1986-89.

## Næringsdrivar
Frå 1994 gjekk Kristensen over til å drive forretning. Han starta då opp F.K. Bedriftsutvikling, som han leia til 2007. Åra 1994-97 var han elles rådgjevar for selskapa ABB og FIBA Nordic Securities.

## Kjelder
*
Sjølvdrive artilleri

**Sjølvdrive artilleri** (også kalla **mobilt artilleri** og **panserartilleri**) er artilleri utstyrt med eit eige framdriftssystem. Omgrepet omfattar også sjølvdriven kanon (eller haubits og rakettartilleri). Sjølvdrivne artilleri er sterkt mobile og flyttbare køyretøy, ofte med beltedrift som gjer terrengkøyring mogleg, og utstyrt anten med en stor haubits, feltkanon, granatkastar, eller ein form for rakett- eller missilskytar. Dei blir vanlegvis brukt for langavstands indirekte støttebombardering på slagmarka.

Tidlegare har sjølvdrive artilleri inkludert direkteskytande køyretøy, som stormkanonar og panserjagarar. Desse har vore tungt væpna køyretøy, med førstnemnde brukt for tett eldstøtte og sistnemnde spesialisert for å gå til åtak på stridsvogner.

Moderne sjølvdrivne artilleristykke kan på overflaten likna stridsvogner, men er generelt lettare pansra og ikkje meint for direkte kamp. Dei verner derimot mannskapet på innsida mot splintar, skrap og lett eld, og er derfor vanlegvis også rekna som eit pansra kampkøyretøy. Mange er utstyrt med maskingevær som forsvar mot fiendtleg infanteri.

Hovudfordelen med sjølvdrive artilleri kontra taua artilleri er at det kan mobiliserast og utplasserast mykje raskare. Før eit taua artilleristykke kan nyttast må det stoppast, takast av tauekøyretøyet og setjast opp. For å endra skytestilling må taua artilleri så festast på eit køyretøy og bli taua til ein ny posisjon. Sjølvdrive artilleri kan derimot stoppa på ein vald stad og skyta så godt som umiddelbart, før det så kan flyttast til ein ny posisjon. Denne skyt-og-flykt-evnen er særs nyttig i mobil konflikt, og særleg på offensiv.

Taua artilleri er likevel raskare å byggja og vedlikehalda. Det er også lettare, og kan tauast til stader sjølvdrive artilleri ikkje kan nå. Sidan Vietnamkrigen har kraftige transporthelikopter blitt brukt til å utplassera artilleri raskt. Dermed er også taua artilleri framleis i arsenalet til mange moderne hærar

## Sjå òg
* Sjølvdrivne artilleritypar
* Howitzer
* Sjølvdriven luftvernskanon
* Sjølvdriven kanon

## Kjelder

----
**Denne artikkelen bygger på «[[:nb:Selvdrevet artilleri|Selvdrevet artilleri]]» frå ,  den 12. februar 2017.*  
 

## Bakgrunnsstoff
* Oversikt «Self-propelled artillery Systems» hos www.dtig.org 

; Litteratur 
*
Kundl

**Kundl** er ein kommune i distriktet Kufstein i forbundslandet Tirol i Austerrike. Kommunen har ei flatevidd på 21,9 km² og i kring 4&nbsp;200 ibuarar. Småbyen Kundl er 526 meter over havet, 18 km sørvest om byen Kufstein, på sørsida av elva Inn.
Kundl ligg i eit austvest-gåande dalføre, med kringliggjande barskogkledde åsar og høgdedrag.

Maskinprodusenten Lindner Traktorenwerk har base og fabrikk i Kundl, og er saman med produsentar av farmasøytiske varer og trevarer dei viktigaste næringsaktørane i kommunen.

## Kjelder


**Denne artikkelen bygger på «[[:de:Kundl|Kundl]]» frå ,  den 12. februar 2017.*  


## Bakgrunnsstoff

*
Nagurskaja

**Nagurskaja** (russisk: Нагурская) er den nordlegaste grensevaktstasjonen i Russland. Stasjonen ligg på øya Aleksandra land i Frans Josefs land og er den einaste staden der det bur folk på heile øya. Stasjonen har forlegning, lagerhus, garasjer, ein flyplass på 1400 meter og ei lita ortodoks trekirke.

## Staden
Nagurskaja ligg ydst i nordaust på den 1051 km² store øya Alexandraland. Øya er den vestligaste i øygruppa  Franz Josef land, og dermed i nærheten av Svalbard. Administrativt tilhøyrer øyene Arkhangelsk oblast.

## Klima
Klimaet er arktisk med lang og streng vinter. Sumaren er kort, kald og fuktig. Årleg middeltemperatur er  -11,8 grader C. Den varmeste månaden er juli med gjennomsnittstemperatur på 0,9°C. Den kaldeste måeden er mars med -23°C gjennomsnittleg. Høgaste målte temperatur er 13&nbsp;°C. Lavaste målte temperatur er -54&nbsp;°C. Gjennomsnittleg årsnedbør er 295&nbsp;mm. Vanleg vindretning er sørleg med gjennomsnittlig 5,6&nbsp;m/s. Øya er snødekt fra midten av september til midten av juli. Nagurskaja har midnattssol fra 11. april til 30. august og flere månadar mørketid.

## Historie
Under andre verdskrig i 1943 oppretta tyskerane den aller første vêrstasjonen, *Wetterstation Schatzgräber*. I 1944 måtte den evakuerast etter at besetningen hadde ete rått isbjørnkjøtt, og fått trikinose.

Då krigen var over, oppgraderte russerane basen med flyplass i 1947. Navnet *Nagursaja* er etter den polsk-russiske flypionéren og polarforskeren Jan Nagórski (1888–1976). I 1914 hadde han, med utgångspunkt i Novaja Semlja flydd i retning Frans Josef land for å leite etter Nordpolsekspedisjonen med Sedov, Brussilov og Russanov. Tidlig på 1960-tallet ble det bygd en by ved flyplasstripa med status som polarstasjon. På 1980-tallet var det i tillegg til grensevakt, ein stab av vêrobservatørar, zoologar, geologar, ein kontingent frå luftvåpenet og ein kontingent frå marinen.

23. desember 1996 styrta eit russisk Antonov An-72 under landing. Flyet vart ødelagd, men heile besetningen på 24 overlevde.

Vêrstasjonen vart nedlagd i 1997. Frå 2007 har basen gradvis vorte bygd opp att. I 2015 vart eit større arbeid sett ut på anbod for å gjera flyplassen heilårleg.

## Kjelder


**Denne artikkelen bygger på «[[:nb:Nagurskaja|Nagurskaja]]» frå ,  den 13. februar 2017.*  
----
* Александр Карпов: ''Застава "Нагурское". Главное - выжить''. 11 september 2004 Artikkel om stasjonen på *vesti.ru* (på russisk)

## Referansar
Rags to Riches

«**Rags to Riches**» er ein song frå 1953 av Richard Adler og Jerry Ross. Den mest kjende versjonen av songen vart spelt inn av Tony Bennett med Percy Faith og orkesteret hans, og låg åtte veker på toppen av Billboard-lista i 1953 og selde til gullplate. Same året gjekk ein versjon med David Whitfield til tredjeplassen på den britiske singellista og ein versjon med Billy Ward and his Dominoes og Jackie Wilson på vokal, nådde andreplassen på R&B-lista til Billboard. Seinare innspelingar av Sunny & the Sunliners (45. plassen i 1963) og Elvis Presley (33. plassen i 1971) gjekk òg inn på Billboard-listene.

Ei innspeling av Les Howard med orkester dirigert av Frank Cordell vart spelt inn i London 14. november 1953. 

Tony Bennett sin versjon vart nytta i byrjinga av filmen *[[Goodfellas]]*, like etter Henry Hill lukkar bagasjerommet på ein bil og stemma hans seier «As far back as I can remember, I always wanted to be a gangster.» Songen vart òg nytta i ein episode av *[[Columbo]]*.

Opningslinja av songen vert ofte sungen av karakteren Carmine Ragusa i TV-serien *[[Laverne & Shirley]]*, ofte når han hadde gode nyhende. 

«Rags to Riches» danna grunnlaget for ei uvanleg hending seint i karrieren til Elvis Presley. Nær slutten av nyårskonserten 31. desember 1976, annonserte Elvis at han skulle syngje songen, men bandet hadde visstnok ikkje øvd på songen og visste ikkje om dette. Presley spelte piano og ropte ut akkordane til det overraska bandet og song ein overraskande sterk versjon. Framføringa fekk ståande applaus hos publikum. Dette var den einaste gongen Presley song songen på scenen. Eit pubikumsmedlem gjorde eit piratkopiopptak av framføringa. 

I 2006 spelte Barry Manilow «Rags to Riches» på albumet *[[The Greatest Songs of the Fifties]]*.

Songen finst i videospelet *[[Mafia II]]* frå 2010.

## Kjelder

**Denne artikkelen bygger på «[[:en:Rags to Riches|Rags to Riches]]» frå ,  den 13. februar 2017.* 
*** oppgav desse kjeldene:*
Per Aas

**Per Almar Aas** () var ein norsk arbeidar, skulemann og politikar frå Ballangen i Nordland. Han var stortingsrepresentant for Kristeleg Folkeparti og Troms fylke i fire samfulle periodar frå 1973 til 1989.

Aas var son til ein småbrukar og skomakar. I tida 1945-50 arbeidde han på gard, i skogen og i handverksproduksjon i heimbygda. Han jobba i 1951 ei kortare tid i Snåsa, før turen gjekk til Ørsta og Volda. Etter tre år der med mellom anna fabrikkarbeid, gjekk han skuleåret 1954/55 på Fredheim folkehøgskule. Frå 1955 til utdanna han seg på lærarskulane i Nesna og i Tromsø. I 1959 vart tilsett som lærar ved Fauskevåg skole i Harstad, sidan var han styrar av same skulen i tolv år til 1973.

Aas var medlem i Harstad bystyre 1968-75, og åra 1970-73 landsstyremedlem i Kristeleg Folkeparti. Hausten 1973 vart han vald til å representere partiet og Troms fylke på Stortinget. Dei neste seksten åra var Aas medlem i Samferdslekomitéen på Tinget, den siste fireårsperioden som sekretær i komitéen.

Frå 1991 til -98 var Aas driftsleiar ved Nord-Hålogaland Stiftsgård. Han var elles medlem av Riksrevisjonen 1991-94, og hadde plass i Noregs Bank sitt representantskap frå 1998 til 2002.

## Kjelder
*Stortingsbiografi
Jakob Jakobsson Hjelmeset

**Jakob Jakobsson Hjelmeset** () var ein skulemann frå Gloppen i Nordfjord.

Hjelmeset var son til ein gardbrukar. Sjølv gjekk han landbruksskule i 1861 og vart sidan seminarist i 1864. I 1868 tok han studenteksamen og sju år seinare vart han cand.real. Inn i mellom studiane var han lærar og frå 1876 dreiv han privat folkehøgskule i Gloppen. Samstundes tok han over farsgarden. Han vart vald til 5. representant frå Nordre Bergenhus amt til Stortinget for perioden 1877-79. Men han døydde heime i Gloppen straks etter Stortinget var sett.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Swanahild

**Swanahild** var ei adelskvinne på 700-talet frå den bayerske slekta agilulfingarane. Ho var den andre kona til frankarkongen Karl Martell, og mor til Grifo.

Karl Martell tok Swanahild og Pilitrud, kona til hertug Grimoald av Bayern, med seg tilbake frå Bayern etter å ha hærteke området i 725. Swanahild blir omtalt som ei niese eller kvinneleg slektning av Pilitrud og seinare av hertug Odilo av Bayern, men foreldra hennar er ukjende.

Karl Martell og Swanahild fekk sonen Grifo i 726.
Swanahild skal ha bidrege til at ei dotter av Karl Martell, Hiltrud, blei gift  med Odilo av Bayern i 741.
Ho skal også ha oppfordra Karl Martell til å etterlata ein viktig del av kongedømet til sonen deria. Etter at Karl Martell døydde i 741, delte sønene hans Karloman og Pipin riket mellom seg to. Swanahil skal då ha oppfordra Grifo til å gjera opprør for å gjera krav på sin del av riket. Dei blei nedkjempa, og Swanahild blei send til eit kloster i Chelles i Seine-et-Marne. 

Ho blei gravlagd i klosterkyrkja Saint-Denis, der dei fleste franske kongelege er gravlagde.

Namnet hennar blir også skrive som *Swanachild, Suanachildis, Suanhilde, Sunnichilde, Sonichilde* og *Serenahilt*. 

## Kjelder
Antonov An-72

**Antonov An-72** (NATO-kallenamn *«Coaler»* ) er eit ukrainsk STOL-transportfly. Prototypen flaug fyrste gong 22. desember 1977, og den fyrste produksjonsserien fekk nemninga **An-72A.** An-72 er òg produsert i spesialiserte versjonar som mellom anna An-72AT, som er eit fraktfly, An-72S, som er ein variant som kan konfigurerast som VIP-transport, passasjerfly for 38 passasjerar eller som ambulansefly, og An-72P som er eit maritimt overvakingsfly. An-72 har òg vorte vidareutvikla i form av An-74.

## Kjelder

**Denne artikkelen bygger på «[[:nb:Antonov An-72|Antonov An-72]]» frå ,  den 13. februar 2017.*
Karl Martell

**Karl Martell** () var rikshovmeister og i røynda konge over dei tre frankiske kongedømma. Han er kjend for å ha vunne slaget ved Poitiers i 732, der han stoppa ein maurisk invasjon leia av guvernøren av al-Andalus. Med denne sigeren sette han ein stoppar for vidare muslimsk ekspansjon i Frankrike.
Han er kjend som ein dyktig general som var tidleg ute med å bruka tungt kavaleri (riddarskap), ein utviklar av den europeiske føydalismen og ein grunnleggjar av det som skulle bli Frankarriket.

Namnet «Martell» tyder 'hammaren'.
Karl Martell var fødd i Herstal i det noverande Vallonia i Belgia. Han var son av Pipin av Herstal og den andre kona hans Alpaida.
 Han hadde ein bror, Childebrand, som seinare blei frankisk *dux* ('greve') av Burgund (Bourgogne).

I eldre historiografi var det vanleg å omtala Karl som «uektefødd».  Dette er truleg ei mistolking etterom polygami var vanleg frankisk praksis. Truleg kan omtalen av Karl som uektefødd førast tilbake til Pipin si første kone, Plektrude, og hennar ønske om å gjera sitt avkom til arvingar av Pipin.

## Kjelder

**Denne artikkelen bygger på «[[:nb:Karl Martell|Karl Martell]]» frå , og «[[:en:Charles Martel|Charles Martel]]» frå  den 13. februar 2017.*
Rolf Fjeldvær

**Rolf Fjeldvær** () var ein norsk skulemann og politikar frå Fillan i Sør-Trøndelag. I tida 1965-81 representerte han Sør-Trøndelag fylke og Arbeidarpartiet på Stortinget.

Fjeldvær tok eksamen ved lærarskule i 1950. Han var lærar i Vardø frå 1951 til -54. Hausten 1954 var han tilbake i heimetraktene og underviste i Sandstad herad til 1960, deretter skuleinspektør i Sandstad til 1963. Frå 1964 skulesjef i Hitra herad. Han var også skulestyreformann 1956-63, formann i Folketannrøktnemnda 1959-67 og Nemnda for 9-årig skule på Hitra 1960-63. Elles formann i Reisetrafikkforeininga for Hitra og Frøya 1962-65, medlem 1964-67 i Fylkesfriluftsnemnda i Sør-Trøndelag og samstundes formann i Kommunikasjonsnemnda. 

Frå 1965 til 1981 var Fjeldvær stortingsrepresentant frå Sør-Trøndelag, vald for Arbeidarpartiet. På Tinget var han i tida 1965-73 medlem i Kyrkje- og undervisningskomitéen, deretter 1969-73 nestformann i Sjøfarts- og fiskerikomitéen og 1973-81 nestformann i Samferdslekomitéen.

Fjeldvær var elles styreformann i Arbeidsdirektoratet i 1975–79, og samstundes formann i Sjømannsnemnda. Åra 1977-82 leidde han eit statleg utval som utgreidde «utlendingers beskjeftigelse på norske skip».

Frå 1979 til 1994 var Fjeldvær eit av medlemene i Riksrevisjonen.

## Kjelder
*Stortingsbiografi
Enol

**Enolar** er organiske hydroksylsambindingar der OH-gruppa er bunden til eit dobbeltbunde karbonatom.

## Kjelder
Olav Sæter

**Olav Jørgen Sæter** () var ein norsk lærar, pressemann og politikar frå Elverum. Han var stortingsrepresentant frå Hedmark for Arbeidarpartiet i tida 1921-45, og ordførar i Elverum kommune 1932-40.

Sæter var son til ein småbrukar. Etter middelskuleeksamen i 1901 tok det noko tid før han fekk råd til å fullføre utdanninga i 1906 med eksamen frå lærarskule. Frå 1906 til -11 underviste han i folkeskulen i Dovre herad, der han frå 1910 var medlem i heradsstyret. Deretter var han lærar i Elverum til 1915. Frå 1916 var han redaktør av Østerdalens Sosialdemokrat inntil avisa i 1932 var slått saman med Hamar Arbeiderblad.

Valperioden 1919-22 var Sæter varaordførar i Elverum heradsstyre. Hausten 1921 vart han vald inn på Stortinget for Arbeidarpartiet i Hedmark. Ved dei neste fem stortingsvala vart han attvald og vart såleis verande stortingsrepresentant til 1945. Dei to tingperiodane 1922-24 og 1925-27 var han medlem i Protokollkomiteen, medan han bolken 1928-30 var formann i Jarnbanekomiteen. Seinare var han 1931-33 og 1937-45 medlem i Militærkomiteen, i den mellomliggjande valperioden 1934-36 hadde han plass i Veg- og jarnbanekomiteen.

I tida frå 1931 til 1940 var Sæter også ordførar i Elverum. Frå 1932 arbeidde han atter som lærar, då ved Leiret skole til han i mars 1942 vart ein av dei lærarane som NS-styret sende til Kirkenes med dampskipet «Skjerstad». Etter å ha vore fri sidan september 1942, vart han arrestert på ny og sat i fangeleiren Grini frå 5. februar 1943 til 5. februar 1944. I september 1944 flykta han til Sverige.

## Kjelder
* 

## Bakgrunnsstoff
*Gravminne
Slavisk diaspora

**Slavisk diaspora** kan visa til fleire slaviske diasporaer:

* Kviterussisk diaspora
* Bosnisk og bosnjakisk diaspora
* Bulgarsk diaspora
* Kroatisk diaspora
* Makedonsk diaspora
* Polsk diaspora
* Russisk diaspora
* Serbisk diaspora
* Ukrainsk diaspora
Valentin

**Valentin** er eit mannsnamn som stammar frå det latinske *Valentinus*, som er avleidd frå *valens* som tyder 'sunn, sterk'. Det kan også vera eit tysk og spansk etternamn.

Valentin kan også skrivast med W, Walentin. Den engelske forma av namnet er Valentine, med kortforma Val. Valentino er ei italiensk form.
Namnet finst også på til dømes ungarsk som Bálint, på walisisk som Folant, og på polsk som Walenty.
Valentina er ei kvinneleg form av namnet.

Fleire personar i tidleg kristendom heitte Valentin. Ein av desse, den heilage Valentin av Roma, har helgendag på valentinsdagen den 14. februar. Denne datoen har Valentin namnedag i Sverig og Finland, medan Valentinus har namnedag i Danmark.

## Kjende namneberarar
* Keisar Valentinianus III av Vestromarriket
* Valentinus, gnostikar på 100-talet 
* Pave Valentinus, pave i 827
* Valentin de Boulogne (ca. 1591–1632), fransk målar
* Charles-Valentin Alkan (1813–1888), fransk komponist og pianist
* Valentin Serov (1865–1911), russisk målar
* Walentin Chorell (1912-1983), finlandssvensk forfattar
* Valentín Paniagua (1936-2006), peruansk president
* Jan Valentin Sæther (f. 1944), norsk-amerikansk målar
* Valentín Elizalde (1979–2006), meksikansk songar

## Kjelder


**Denne artikkelen bygger på «[[:nb:Valentin|Valentin]]» frå , og «[[:sv:|Valentin]]» frå  den 14. februar 2017.*  
 
## Bakgrunnsstoff
*
Store Molla

**Store Molla**
er ei vik i sjøen i Lebesby kommune i Finnmark. Store Molla blir ofte forveksla med Stormolla, ei øy i Lofoten

## Kjelder
Albert Moen

**Albert Johnsen Moen** () var ein norsk småbrukar og stortingsmann frå Sparbu i Nord-Trøndelag. Han representerte Arbeidarpartiet og Nord-Trøndelag på Stortinget frå 1922 til 1945.

Moen var son til ein gardbukar i Henning. Etter folkeskulen og framhaldsskulen var han 1898-1900 elev ved Mære landbruksskole. I åra fram til 1910 var han tre-, anleggs- og teglverksarbeidar ved Trana Teglverk A/S i Steinkjer. Frå 1910 var han nyrydningsmann og småbrukar på Moen i Henning sokn, der han braut opp over 40 mål jord nyland. Samstundes var han vegarbeidsformann i Henning.

Moen var stiftar og formann i Sparbu og Henning Arbeiderparti, samt formann i Verdalens krinsparti av Arbeidarpartiet. I tida 1916-24 var han medlem av Sparbu heradsstyre. Hausten 1921 vart han vald inn på Stortinget frå valkrinsen Nord-Trøndelag, som den aller fyrste frå Arbeidarpartiet. Han vart verande stortingsrepresentant heilt 1945. På Tinget var han medlem 1922-27 i Jarnbanekomiteen, 1928-30 i Landbrukskomiteen, 1931-36 i Protokollkomiteen og 1937-45 i Helsekomiteen. Samstundes fekk han plass i fleire offentlege utval. Mellom anna var han med i Statens kornankenemnd frå 1929, i Den departementale kjøttkontrollkomité av 1936, i Småbrukarutvalet av 1936 og til sist medlem i Vinmonopolet sitt råd.

Lokalt tok Moen del i kulturlivet som dirigent av songkor og som revyforfattar. Han vart i 1959 tildelt Kongens fortjenstmedalje i gull.

## Kjelder
*
Christian Christiansen

**Christian Christiansen** () var ein norsk forretningsmann og fabrikkeigar frå Larvik. Han var stortingsmann for Larvik og Sandefjord i tida 1859-69 og valperioden 1874-76.

Christiansen var son til ein kjøpmann og fabrikkeigar. Han gjekk handelsskule i Leipzig og utdanna seg vidare i handelsyrket i Paris. Etter heimkoma til Larvik tok han over verksemda til faren og etablerte i tilleg ei rad bedrifter i Larvik som sysselsette mange menneske.

Christiansen var ordførar i Larvik i mange åra. Han representerte valkrinsen Larvik og Sandefjord på Stortinget fyrste gongen i 1859-60, då som medlem i Tollkomiteeen. Ved dei neste stortinga, 1862-63 og 1865-66, var han formann i same komiteen. Han møtte også på det overordentlege 1864-tinget. Stortinget 1868-69 var han medlem i Næringskomite nr. 2. I den tre år lange valperioden 1874-76 var han i 1874-sesjonen på ny med i Næringskomite nr 2, sidan hadde han plass i Jarnbanekomiteen. I 1886 møtte Christiansen på Stortinget som varamann frå Jarlsberg og Larviks amt, eit val som vart underkjent med 72 røyster mot 35.

År 1867 var Christiansen medlem i ein kongeleg kommisjon «om toldbehandling av varer og fartøier», deretter i 1875 med ein norsk-svensk komite om konsulatstellet og i 1879 i ein tollkommisjon.

I 1886 måtte Christiansen «overgi sit bo til skiftebehandling», og eiga hans seld. Frå 1888 budde han i Hedrum, men døydde i Kristiansand.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Ravsyre

**Ravsyre** eller **butandisyre** er ei tobasisk organisk syre med kjemisk formel . Ho er vidt utbreidd i naturen og finst til dømes i rav og mange planter. Ravsyre vert danna som biprodukt ved gjæringsprosessar og speler ei stor rolle i stoffskiftet i seller som intermediær sambinding i sitronsyresyklusen. Ravsyre dannar med glysin δ-aminolevulinsyre, som er utgangspunkt for biosyntesen av porfyrin. Porfyrin er komponentar i til dømes hemoglobin, cytokrom og klorofyll. Ravsyre vert òg nytta i organisk syntetisk kjemi, mellom anna til framstilling av visse fargestoff. Salta av ravsyre vert kalla **succinat** (av latin *succinum*, 'rav').

## Kjelder

*
Jakob Krefting Bonnevie

**Jakob Krefting Bonnevie** () var ein norsk embetsmann, stiftamtmann og amtmann i Lister og Mandals amt frå 1871 til han døydde.

Bonnevie var fødd på storgarden Falkensten, ein såkalla herregard i Borre i dagens Vestfold, der faren sat proprietær. Sjølv vart han student frå katedralskulen i Christiania i 1831, og cand.jur. på universitetet i same byen.

Frå 1837 arbeidde Bonnevie i kyrkjedepartementet, fyrst som kopist, seinare fullmektig og frå 1841 byråsjef. I 1856 fekk han stilling som «2den raadmand» i Bergen. Fem år seinare flytta til Kristiansand, der han var borgarmeister i ti år. År 1871 tok han over embetet som stiftmann i Kristiansand og amtmann i Lister og Mandal, posisjonar han sat i til han døydde i 1881.

Bonnevie var i 1844 sekretær i komiteen som kom med framlegg om dissenterlova. Han var fleire gongar aktuell til stortingsplass, både ved valtinget 1856 i Bergen, og valtinga 1858, 1864, 1867 i Kristiansand, men hamna alle gongane på varamannsplassar. Valperiodane 1871-73 og 1874-76 vart han derimot kåra til stortingsrepresentant for Kristiansand. Alle seks tingsesjonane var han medlem i Protokollkomiteen.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*
Handa frå grava

**Handa frå grava**  *Systema "Perimetr"*, lit. "Perimeter" System, med GRAU Index 15E601, òg kjend som **Perimeter**, er eit automatisk kommando- og kontrollsystem for kjernefysiske interkontinentale ballistiske missil. Systemet er eit godt døme på MAD mutual assured destruction -  avskrekking-konseptet som tyder at alle er sikre på å verta utsletta dersom nokon av atommaktene skulle freista å slå til med eit massivt angrep først. Systemet kan automatisk skyte ut alle russiske interkontinentale ballistiske missil (ICBM) ved å sende ut naudsynte avfyringskodar til missila dersom sensorar oppdagar mange kjernefysiske eksplosjonar på russisk jord. 

Radiologiske sensorar frå mange stader i Russland les strålingsnivået og samanliknar dette med normalen. Andre sensorar samanliknar seismikk, lysforhold og lufttrykk. Alle data frå slike sensorar vert overførde til ein sentral med ei datamaskin som kan avgjere om Russland har vore utsett for eit atomangrep eller ikkje utan at personar er til stades i kommandosentra. Dersom svaret er ja, vert rakettar sende opp med utløysingskodar til alle missila som vert styrde mot mål som er programmert inn på førehand. Ein vonar at dette systemet ikkje er aktivt heile tida, men vert aktivert ved farlege kriser. Ein trur likevel at systemet vert halde ved like og er klart til bruk i 2017. 

Eit liknande system fanst i USA, og var kalla Emergency Rocket Communications System (ERCS).

## Referansar
Selskapsleik

**Selskapsleik** er spel og leikar som kan brukast til underhaldning i sosiale samankomstar. Det overordna målet med selskapsspel er å omgåast og ha det triveleg saman. Spela er som regel utforma på ein måte som gjer det lett for nye deltakarar å læra dei.

Ein kan spela spel med terningar, brikker på eit brett eller med spelkort. Andre døme kan vera gøymeleik, mining, slå på ring og så bortetter.

## Kjelder
Action-eventyrspel

**Action-eventyrspel** er ein dataspelsjanger der action-elemenet, ofte i form av kamp eller skyting, blir blanda saman med eventyrelementet,  der spelaren skal utforske miljø og løyse ulike oppgåver. Action-eventyrspel omfattar mange av dei same fysiske rørslene som actionspel, men har i tillegg ei historie, mange ulike personar, eit eigedelssystem, dialog og andre trekk frå eventyrspel. 

Kjende action-eventyrspel er *[[The Legend of Zelda]]*, *[[The Last of Us]]*, *[[Tomb Raider]]* og *[[Assassins Creed]]*.

## Kjelder
Hjernetrimspel

**Hjenretrimspel** eller **puzzle-spel** er ein type dataspel som i hovudsak handlar om å løyse oppgåver: «puzzles». Dette kan vere alt frå matematiske oppgåver til tidsavgrensa øvingar i logikk og assosiasjon.
Even Hanssen

**Even Hanssen** () var ein norsk fut frå Asker, som møtte på 1833-stortinget. Han var far til Johan Hanssen.

Even Hanssen var son til ein gardbrukar i Haslum sokn. Sjølv vart han cand.jur. i 1813. Han var fullmektig i Marinedepartementet frå 1818 til han i 1826 vart tilsett fut i Sunnfjord og Nordfjord.

Ved valtinget 1829 i Nordre Bergenhus vart han vald til 1. varamann til Stortinget 1830, vart ikkje innkalla. Ved det neste stortingsvalet vart han kåra til 1. representant frå Nordre Bergenhus amt, på tinget var sekretær i Gasje-, pensjons-, budsjett- og skattevesen-komiteen. 

Frå 1833 til han døydde på sin eigen gard, Freberg i Furnes herad, var Hanssen fut i Hedmarken.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
Johan Hanssen

**Johan Jørgen Lange Hanssen** () var ein norsk forsikringsmann og politikar, fødd i Christiania og død i Arendal. Han var stortingsmann 1872-76. Even Hanssen var far hans.

Johan Hanssen tok norsk juridisk eksamen i 1844. Dei neste åra var han tilsett på tollkontoret i Arendal og ei tid konstituert tollkasserar i Grimstad. Frå 1851 arbeidde han i Arendals skibsassuranceforening, sidan 1858 som kasserar og bokhaldar. To år seinare, i 1860, hadde han same posisjonane i Arendals sjøforsikringsselskap. Hanssen var mangeårig styreformann i begge selskapa, samt i Agdesidens Bank.

Gjennom ekstraordinært stortingsval vart Hanssen vald til å representere Arendal på Stortinget 1872-73, og attvald til 1874-76-perioden ved ordinært val. Han var 1872, 1873, 1874 medlem i Justiskomite nr 1, medan 1875-76-sesjonane hadde sete i Tollkomiteen. Valbolken 1874-76 var han medlem i Lagtinget.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
FS «Marjata»

**FS «Marjata»** kan visa til følgjande skip:

*FS «Marjata» (1951)
*FS «Marjata» (1992)
*FS «Marjata» (2016)
FS «Marjata» (2016)

**FS «Marjata»** er eit norsk forskingsfartøy for Forsvaret som blei teke i bruk i 2016.
Skipet blei bygd i Romania og Romsdal og militærteknisk utrusta i USA.
Det blei døypt 6. desember 2014 av statsminister Erna Solberg. 

Stortinget bevilga penger til å investera i eit nytt etterretningsfartøy i 2009. Forsvarets logistikkorganisasjon lyste ut prosjektet i 2011, og selskapet Vard Langsten (no del av Fincantieri) blei gjeven kontrakten etter å ha konkurrert med fleire andre norske verft om oppdraget. Skroget er bygd ved Vard Tulcea i Romania, medan Vard Langsten i Tomrefjorden i Romsdal ferdigstilte skipet.

Den tekniske utrustninga fann stad frå april til november 2015 ved ein amerikansk orlogsstasjon i Virginia.

Skipet er det fjerde i rekka som har namnet «Marjata». Det første var operativt i perioden 1966–1975, det andre i perioden 1976–1995 og det tredje frå 1995.  Tidlegare er desse skipa blitt kalla forskningsskip, men FS «Marjata IV» er det fyrste som også offisielt driv etterretning.

Skipet har verken våpen eller helikopter om bord.

## Kjelder


**Denne artikkelen bygger på «[[:nb:FS «Marjata» (2016)|FS «Marjata» (2016)]]» frå ,  den 15. februar 2017.*  


## Bakgrunnsstoff
Johannes Andreas Henschien

**Johannes Andreas Henschien** () var ein norsk skipper og skipsreiar frå Fjære i Aust-Agder, som representerte Nedenes amt på Stortinget 1892-95. Jørgen Henschien var far hans.

J.A. Henschien reiste tidleg til sjøs, og vart skipsførar på ein brigg i 1858. Kring 1870-71 byrja han som skipsreiar og busette seg i Vestre Moland, der han sidan bygde opp eit skipsverft.

Henschien kom straks inn i heradsstyret og var ordførar i Vestre Moland i tolv år, og dessutan forlikskommissær. Perioden 1892-94 var han stortingsrepresentant, sokna til Moderate Venstre si partigruppe. Attvald til stortinget 1895-97, men døydde allereie seinsommaren 1895. Han var alle fire stortingssesjonane medlem i Næringskomite nr 2.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914

## Bakgrunnsstoff
*Sjøhistorie
Linuxdistribusjon

Ein **linuxdistribusjon** er eit operativsystem laga av ei samling programvare, basert på Linux-kjernen, og inneheld som oftast eit pakkesystem for å installere, oppdatere, og fjerne programvare. 

Ein typisk Linux distribusjon består av Linux-kjerna, GNU verktya, dokumentasjon og hjelpefiler, samt eit vindaugesystem, vindaugehandsamar og eit skrivebordsmiljø. Det meste av programvara i ein distribusjon er fri og open kjeldekode, tilgjengeleg både som kompilært binærkode og som lesbar kjeldekode, som brukaren er fri til å endre på. Dei fleste distribusjonane av Linux inneheld også programvare der kjeldekoda ikkje er tilgjengeleg, til dømes proprietære drivarar direkte frå maskinvareprodusenten. Nokre distribusjonar vel å ikkje leggje desse ved, gjerne av ideologiske grunnar.

Det finst om lag 600 forskjellige tilgjengelege distribusjonar av Linux. Mange av desse rettar seg mot bruk på stasjonære og berbare datamaskinar eller tenarar, andre rettar seg meir mot mobiltelefonar og nettbrett, eller minimale miljø typisk til bruk i integrerte system.

## Kjelder
Jørgen Henschien

**Jørgen Henschien** () var ein norsk fut, fødd i Øvre Eiker og død i Christiania, som møtte på Stortinget i 1827 og -28. Han var far til Johannes Andreas Henschien.

Jørgen Henschien var son til ein godsforvaltar. Sjølv tok han juridisk eksamen i 1815, og vart overrettsprokurator i 1818. Frå 1818 til 1843 var han fut i Nedenes, busett i Fjære. Åra 1843-58 var han fut i Nedre Romerike.

Henschien representerte Kongsberg på Stortinget i 1827 og på omframt-stortinget 1828. På det ordinære 1827-stortinget var han visesekretær i Lagtinget, og medlem i komiteen om gasjar, pensjonar og om kjøpstadskatten. I 1828 var han medlem i Lagtinget.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*
Per Mellesmo

**Per Mellesmo** () var ein norsk gartnar og stortingsrepresentant frå Vågå i Oppland, medlem i Arbeidarpartiet.

Mellesmo, som var son til ein elektrikar, gjekk gartnarskule 1938-40. Frå 1940 til -48 arbeidde han etter tur på gartneri i Biri, i Sandnes, i Moss og i Danmark. I 1948 byrja han å drive gartneri på Vinstra, frå 1956 dreiv han også blomsterforretning same staden til 1987. 

I tre etterfølgjande stortingsperiodar; 1954-57,1958-61 og 1961-65 var Mellesmo første vararepresentant for Arbeidarpartiet i Oppland. Alle desse tre periodane møtte han bolkevis på Stortinget. I tida 22.1.1955-14.5.1956 møtte han fast i staden for statsråd Olav Meisdalshagen, medlem i Protokollkomiteen. Då same Meisdalshagen døydde i november 1959 var Mellesmo fast på Opplands-benken ut valperioden, med sete i Utanriks- og konstitusjonskomiteen. Så var han fast representant 4.2.1963-28.8.1963 då Oskar Skogly var statsråd, medan han atter møtte fast frå 5. mai 1964, etter Gunnar Kalrasten døydde. I 1963 medlem i Protokollkomiteen, i 1964-65 i Samferdslekomiteen.

Frå 1965 til 1977 møtte Mellesmo på Stortinget utan avbrot. Han var medlem 1965-69 i  Administrasjonskomiteen, 1969-73 i Industrikomiteen og 1973-77 i Kommunal- og miljøvernkomiteen.

## Kjelder
*Stortingsbiografi
Nils Jørgen Astrup

**Nils Jørgen Ebba Astrup** () var ein norsk forretningsmann og skipsreiar.

Astrup var utdanna diplomøkonom ved Balliol College ved University of Oxford. Han var styreleiar i ei rekkje norske føretak, mellom dei Fearnley & Eger (1977–1991), Orkla-Borregaard (1972–1991) og Elkem (1986–1987). I 1988 og 1989 var han president i Norges Rederiforbund.

Han tilhøyrde slekta Astrup og var son av skipsreiar Nils Ebbessøn Astrup. Han var nær ven av kongefamilien og var fadder for prinsesse Märtha Louise.

Avisa VG avslørte sumaren 1992 at Astrup-familien, med Hans Rasmus sin storebror Nils Jørgen, hadde brukt pengar frå stiftinga Thomas Fearnleys Bidrags- og Gavefond til private foremål av ymse 
slag - alt frå kjøp av private bilar til medlemskap i Oustøen Country Club.
I etterkant av denne saka vart det gjort store endringar i stiftingslova. Nils Jørgen Astrup vart dømd til eitt år og sju månader i fengsel.

## Kjelder

**Denne artikkelen bygger på «[[:no:15. februar 2017|15. februar 2017]]» frå ,  den 15. mars 2017.*
Gorden Kaye

**Gordon Fitzgerald** **«Gorden»** **Kaye** () var ein engelsk skodespelar og songar. Han er mest kjend for rolla si som  René Artois i den britiske situasjonskomedien *[['Allo 'Allo!]]*.

## Bakgrunnsstoff
* Gordon Kaye hjå imdb.com
* Gorden Kaye hjå British Film Institute
Gloria al Bravo Pueblo

**«Gloria al Bravo Pueblo»** er nasjonalsongen til Venezuela.
Teksten blei skriven av legen og journalisten Vicente Salias i 1810 og seinare tonesett av Juan José Landaeta. Songen blei utnemnd til nasjonalsong av president Antonio Guzmán Blanco den 25. mai 1881. 

## Kjelder

**Denne artikkelen bygger på «[[:en:Gloria al Bravo Pueblo|Gloria al Bravo Pueblo]]» frå ,  den 16. februar 2017.*
Skytespel i tredjeperson

**Skytespel i tredjeperson** (også kalla *third-person shooter* eller *tredjepersonsskytespel*) er dataspel som inneheld hovudelement av skyting med våpen og som går føre seg i tredjeperson. Spelaren ser heile rollefiguren som blir spelaren kontrollererm, i hovudsak med synsvinkel bak figuren. Døme på spel i denne sjangeren er *[[Resident Evil 4]]*, *[[Metal Gear Solid]]* og *[[Gears of War]]*. Nokre spel tillèt å veksle mellom synsvinkel i tredjeperson og i førsteperson.
Fearnley & Eger

**Fearnley & Eger** var eit norsk reiarlag grunnlagt 1869 av Thomas Nicolay Fearnley. Namnet er frå 1874 etter at Fearnley sitt syskenbarn Johan Engelhardt Eger gjekk inn som partnar. Selskapet dreiv mest med skipsmekling, men i 1872 vart den fyrste barken («Marie») kjøpt, og firmaet disponerte seinare ei rekkje seglskip. Det fyrste dampskipet var hjuldamparen «Lara», som 1873–80 gjekk i rutefart mellom Oslo og Østfoldbyane. I 1908 kom sonen til grunnleggeren, Thomas Fearnley, inn og vart seinare seniorsjef. Etter kvart vart skipsmeklinga skild ut i Fearnley & Egers Befragtningsforretning, det som seinare vart Fearnleys AS med holdingselskapet Astrup Fearnley og Hans Rasmus Astrup som eigar.

Fearnley & Eger dreiv frå før fyrste verdskrigen oversjøisk linjefart med motorskip gjennom Den norske Afrika- og Australia Linje og Norge-Mexico Gulf Linjen, begge i samarbeid med Wilh. Wilhelmsen. Seinare dreiv reiarlaget, saman med A. F. Klaveness & Co., Fern Line frå Mexicogolfen til Aust-Asia via Panamakanalen. Frå rundt 1930 bygde Fearnley & Eger òg opp ein stor tankflåte, og 1931 kom Astrup-familien inn som eigarar gjennom Fearnley sin systerson Nils Ebbessøn Astrup. Reiarlaget gjekk konkurs 1991 og var då mellom anna eit cruiseselskap og hadde aksjemajoriteten i Den Norske Amerikalinje; hovudeigar og styreformann var Nils Jørgen Astrup, son av Nils E. Astrup og bror av Hans R. Astrup.

## Kjelder
Erlend Vinjum

**Erlend Vinjum** () er ein norsk lektor, stadnamnforskar og forfattar.  Han er fødd i Aurland kommune i Sogn og Fjordane.  Vinjum er cand.philol. med fagkrinsen norsk hovudfag, historie mellomfag og kunsthistorie grunnfag.  I 1954-55 tok Vinjum NATOs flygeskule i Canada, og i nærare 10 år tenestegjorde han som flyoffiser.  Seinare underviste han i vel 30 år ved Hokksund gymnas og Eiker vgs.

I 1970 skreiv Erlend Vinjum hovudoppgåva *Stadnamn i Aurland* ved Universitetet i Bergen.
## Bibliografi
### Bøker
* 
* 
* 
### I bøker - eit utval
*
### I tidsskrift - eit utval
* Lokalhistoriske artiklar Sogn og Fjordane
## Kjelder
*
VM i alpine greiner 2017

Den **44. verdsmeisterskapen i alpine greiner** vart avvikla i tida 6. til 19. februar 2017 i St. Moritz i kantonen Graubünden i Sveits. Meisterskapen omfatta 11 tevlingar. Både menn og kvinner tevla kvar i fem individuelle øvingar, medan i ei lagtevling deltok to utøvarar frå begge kjønn på dei ulike laga. Det var fjerde gongen den alpine ski-verdsmeisterskapen vart arrangert i St. Moritz, sist i 2003.

589 deltakarar frå 77 land var påmelde til meisterskapen. Noregs tropp, som bestod av sju menn og seks kvinner, sikra seg ein sølvmedalje ved Kjetil Jansrud i super-G og ein bronse ved Leif Kristian Haugen i storslalåm. Henrik Kristoffersen og Aleksander Kilde kom begge på fjerdeplass i to ulike øvingar, medan Ragnhild Mowinckel var beste norske kvinne med sin sjetteplass i super-G.

Austerrikaren Marcel Hirscher med to gullmedaljar og ein sølv, og dobbelt gullvinnar Tessa Worley frå Frankrike var dei fremste utøvarane i meisterskapen.

## Menn
### Slalåm



Dato: 19. februar 2017
Høgdeskilnad: 190 m


### Storslalåm



Dato: 17. februar 2017
Høgdeskilnad: 355 m


### Super-G



Dato: 8. februar 2017 
Løypelengd: 1920 m, høgdeskilnad: 600 m


### Utfor



Dato: 12. februar 2017
Løypelengd: 3050 m, høgdeskilnad: 800 m


### Kombinasjon



Dato: 13. februar 2017
Utfor: løypelengd: 2920 m, høgdeskilnad: 705 m
Slalåm: høgdeskilnad: 180 m


## Kvinner
### Slalåm



Dato: 18. februar 2017
Høgdeskilnad: 190 m


### Storslalåm



Dato: 16. februar 2017
Høgdeskilnad: 355 m


### Super-G



Dato: 7. februar 2017
Løypelengd: 2059 m, høgdeskilnad: 550 m


### Utfor



Dato: 12. februar 2017
Løypelengd: 2633 m, høgdeskilnad: 705 m


### Kombinasjon



Dato: 10. februar 2017
Utfor: løypelengd: 2059 m, høgdeskilnad: 550 m
Slalåm: høgdeskilnad: 155 m


## Kjelder

**Denne artikkelen bygger på «[[:de:Alpine Skiweltmeisterschaft 2017|Alpine Skiweltmeisterschaft 2017]]» frå ,  den 22. februar 2017.*
VM i skiskyting 2017

**Verdsmeisterskapen i skiskyting 2017**, den 49. i rekka, vart avvikla i Hochfilzen i Austerrike i dagane frå 9. til 19. februar 2017. Meisterskapen omfatta fem individuelle tevlingar for kvinner og like mange for menn, samt ein mixstafett der kvart land deltok med to kvinner og to menn på laget. Det var fjerde gongen eit VM i skiskyting finn stad i Hochfilzen, sist i 2005.

Tyske Laura Dahlmeier med fem gull- og ein sølvmedalje vart den store framgrunnsfiguren i meisterskapen. På karasida stod Martin Fourcade fram med fem medaljar; gull, to sølv og to bronsar. Tyskland og Frankrike dominerte meisterskapen med sine høvesvis åtte (7-1-0) og sju (1-2-4) medaljar. Noreg deltok med seks mannlege og fem kvinnelege utøvarar. Johannes Thingnes Bø vann tre individuelle sølvmedaljar og Ole Einar Bjørndalen ein bronsemedaøje. For dei norske kvinnene var meisterskapen den svakaste nokon gong.

## Menn
### 10 km



Laurdag 11. februar 2017 



### 12,5 km jaktstart



Sundag 12. februar 2017 



### 20 km normal



Torsdag 16. februar 2017 



### 15 km fellesstart



Sundag 19. februar 2017 



### 4 x 7,5 km stafett



Laurdag 18. februar 2017 



## Kvinner
### 7,5 km sprint



Fredag 10. februar 2017 



### 10 km jaktstart



Sundag 12. februar 2017 



### 15 km normal



Onsdag 15. februar 2017 



### 12,5 km fellesstart



Sundag 19. februar 2017


### 4 x 6 km stafett



Fredag 17. februar 2017


## Mixstafett
### 2 x 6 km + 2 x 7,5 km stafett



Torsdag 9. februar 2017


## Medaljeoversikt

## Kjelder

**Denne artikkelen bygger på «[[:de:Biathlon-Weltmeisterschaften 2017|Biathlon-Weltmeisterschaften 2017]]» frå ,  den 20. februar 2017.*
Lars Holen

**Lars Holen** () var ein norsk gardbrukar og politikar frå Alvdal som representerte Hedmark og Arbeidarpartiet på Stortinget frå 1965 til -77.

Holen var son til ein småbrukar og var sjølv gardbrukar frå 1931. Seinare var han også rekneskapsførar for Landbruksøkonomisk institutt frå 1954.
 
Under andre verdskrigen var Holen aktiv i motstandsrørsla, mellom anna var han med i Milorg. Frå 1947 til 1967 var han med i heradsstyret i Alvdal, varaordførar 1960-63 og ordførar 1964-67.

Frå hausten 1965 til 1977 var Holen stortingsrepresentant for Arbeiderpartiet og heimfylket. Dei to fyrste sesjonane var han med i Protokollkomiteen. Frå 1967 til mars 1971 var han medlem i Landbrukskomiteen. I samband med at den fyrste Bratteli-regjeringa vart etablert, tok Holen over som sekretær i den same komiteen, ein posisjon han hadde resten av stortingsperioden. Tingbolken 1973-77 var han medlem i Samferdslekomiteen.

Holen var nestformann i Norsk Bonde- og Småbrukarlag i 1967–1972. Han var medlem i fleire offentlege råd og utval, til dømes Statens korn- og kraftforråd 1968-86, utvalet av 1970 som vurderte reglane for bruk av omsetningsavgifta, utvalet av 1972 til å utgreie behovet for regulering av motorisert ferdsel i utmark og utvalet av 1972 til revisjon av jordskiftelova. Frå 1977 til -83 var han styreleiar i Norsk Tipping A/S.

## Kjelder
*Stortingsbiografi
Dymphna Cusack

**Ellen Dymphna Cusack** () var ein australsk forfattar.

## Bakgrunn
Dymphna Cusack var fødd i Wyalong i New South Wales. Ho var elev ved Saint Ursula's College, Kingsgrove, og gjekk ut frå Sydney University med ein *honours degree* i humanioar og eit diploma i utdanning. Ho verka som lærar fram til 1944, då ho pensjonerte seg grunna dårleg helse. I 1978 fekk ho diagnose på lidinga si, multippel sklerose.

## Karriere
Cusack skreiv tolv romanar (to av dei saman med andre), sju skodespel, tre reisebøker, to barnebøker og ei sakprosabok. Ho skreiv *Pioneers on Parade* (1939) saman med Miles Franklin og *[[Come in Spinner]]* (1951) med Florence James.

Skodespelet hennar *[[Red Sky at Morning (1944)|Red Sky at Morning]]* blei filmatisert i 1944 med Peter Finch i hovudrolla. Biografien *[[Caddie, the Story of a Barmaid]]*, som Cusack skreiv introduksjon til og hjelpte forfattaren med å skriva, blei filmatisert som *[[filmen Caddie|Caddie]]* i 1976. Romanen  *[[Come in Spinner]]* blei filmatisert som TV-serie av Australian Broadcasting Corporation (ABC) i 1989, og send i mars 1990.

## Aktivisme og utmerking
Cusack var ei talskvinne for samfunnsreform og omtalte dette i verka sine. Ho støtta rørsla for verdsfred under Den kalde krigen som aktivist mot atomvåpen.

Forfattaren var ein av grunnleggjarane av Australian Society of Authors i 1963. Ho hadde takka nei til den britiske Order of the British Empire, men blei utnemnd til  Member of the Order of Australia i 1981 for sine bidrag til australsk litteratur.

I 2011 blei Cusack og 11 andre forfattarar, som Elizabeth Jolley og Manning Clark,  minna gjennom bronseplakettar ved Writers' Walk i Sydney.

Ein yngre bror av Dymphna, John, var også forfattar. Han skreiv krigsromanen *They Hosed Them Out* under pseudonymet John Beede. Boka kom først ut i 1965 og blei gjenutgjeven i 2012.

## Verkliste
### Skodespel
* *Safety First*, 1927
* *Shallow Cups*, 1933
* *Anniversary*, 1935
* *Red Sky at Morning*, framført 1935; utgjeve 1942
* *Morning Sacrifice*, 1943
* *Comets Soon Pass*, 1943
* *Call Up Your Ghosts*, med Miles Franklin, 1945
* *Pacific Paradise*, 1955

### Romanar
* *Jungfrau* (1936)
* *Pioneers on Parade* (1939) med Miles Franklin
* *Come in Spinner* (1951) med Florence James
* *Say No to Death* (1951)
* *Southern Steel* (1953)
* *[[Caddie, the Story of a Barmaid]]* (1953) [Introduksjonen]
* *The Sun in Exiles* (1955)
* *Heatwave in Berlin* (1961)
* *Picnic Races* (1962)
* *Black Lightning* (1964)
* *[[The Sun is Not Enough* (1967)
* *The Half-Burnt Tree* (1969)
* *A Bough in Hell* (1971)

## Kjelder

* Dymphna Cusack bibliography
* Spender, Dale (1988) *Writing a New World: Two Centuries of Australian Women Writers*, London: Pandora
* 


**Denne artikkelen bygger på «[[:en:Dymphna Cusack|Dymphna Cusack]]» frå ,  den 16. februar 2017.*
62. strategiske missildivisjon

**62. strategiske missildivisjon** er ein divisjon under 33. strategiske rakettarmé, i dei russiske strategiske rakettstyrkane. Dei har base nær Uzjur i Krasnojarsk kraj.

Divisjonen var sett opp 25. juli 1964 med oberst Vasilij Trofimovitsj Kuts som sjef.

Divisjonen er bestykka med den tunge SS-18 frå silo.

## Kjelder

**Denne artikkelen bygger på «[[:en:62nd Rocket Division|62nd Rocket Division]]» frå ,  den 16. februar 2017.* 
*** oppgav desse kjeldene:*
***
35. strategiske missildivisjon

**35. strategiske missildivisjon** russisk: 35-я ракетная Краснознамённая, орденов Кутузова и Александра Невского дивизия, er ein strategisk missildivisjon under 33. strategiske rakettarmé i Dei strategiske rakettstyrkane forlagt til den lukka byen (*ZATO*) Sibirskyj nær Barnaul i Altaj kraj.

## Historie
Divisjonen vart sett opp i 1942 som *21. lette artilleribrigade * i Rubljovo nær Moskva, og vart overført til Sibirskiyj i 1982.

## Referansar


**Denne artikkelen bygger på «[[:en:35th Rocket Division|35th Rocket Division]]» frå ,  den 18. mars 2017.*
Andreas J.H. Moan

**Andreas Johan Hagerup Hansen Moan** () var ein norsk arbeidar, småbrukar og stortingsmann frå Fauske. Han var stortingsmann for Nordland fylke og Arbeidarpartiet i tida frå 1922 til 1945.

Moan var son til ein gardbrukar. Frå han var 16 år gammal arbeidde han i ti år som stein- og gruvearbeidar, sist i Sulitjelma. I 1908 slo han seg ned og bygde småbruket Moan, ein parsell utskild frå farsgarden Kvitblikk.

I 1910 vart Moan vald inn i heradsstyret i Fauske, seinare ordførar i heradet åra 1916-19. Frå 1922 representerte han Nordland på Stortinget til 1945. På Tinget var han medlem 1922-27 i Kyrkje- og skulekomiteen, 1928-36 i Landbrukskomiteen (nestformann 1931-36) og 1937-45 i Finans- og tollkomiteen. Han var også lagtingspresident i 1928 og frå 1937 til -45. Saman med andre medlemer av presidentskapet på Stortinget deltok Moan i juli og september 1940 i riksrådsforhandlingane med den tyske okkupasjonsmakta. I 1945 var han formann i landsstyret i Arbeidarpartiet.

Moan hadde over år ei mengd kommunale tillitsverv i Fauske. På statleg nivå kan nemnast at han var medlem i Den departementale kornkomite av 1928, Jordlovkomiteen av 1935 og Potetlovkomiteen frå same året, Kraftforkomiteen av 1937 og Slaktehuskomiteen av 1948. Han var medlem av Omsetningsrådet frå 1935, og formann ei kort vinteren 1942, til dess han vart fjerna av NS-styret. Atter formann i  frå 8. mai 1945.

Moan var ei tid formann i Norsk Bonde- og Småbrukarlag.

## Kjelder
* 
*Gravminne